Kyk: Russiese atleet smaak Comrades-glorieAlexandra Morozova is die vroue-wenner van die Comrades-marathon. Foto: Twitter. Die Russiese langafstand-atleet Alexandra Morozova is die vrouewenner van die 95ste Comrades-marathon tussen Pietermaritzburg en Durban. Sy het die wedloop van 89,885 km in ’n tyd van 06:12:42 voltooi nadat sy in 2019 tweede viool teen Suid-Afrika se Gerda Steyn gespeel het. Die oorwinning moet selfs soeter vir die Rus smaak nadat die hooggeregshof in Pietermaritzburg op die vooraand van die wedloop in haar guns beslis het. Dit het vroeër gelyk of Morozova kwalik by die wegspringpunt sou kon aantree. Wêreldatletiek vereis onder meer dat elite Russiese atlete wat prysgeld kan wen toegang tot sy geaffilieerde wedlope geweier moet word. Volgens die Comrades-organiseerders het hulle ’n brief van die internasionale atletiekbeheerliggaam in dié verband ontvang. Daar is later aangevoer dat Morozova wél kan deelneem, maar dat sy nie saam met die voorste groep elite drawwers mag wegspring nie. “Diskriminasie op grond van my nasionaliteit is hoegenaamd nie meer aanvaarbaar as diskriminasie teen ’n persoon van ’n spesifieke etnisiteit nie,” het Morozova in haar verweer gesê. Regter Rob Mossop het egter nie net bevind dat sy wel mag deelneem nie, maar dat sy ook tussen die voorste deelnemers kan begin. Pole se Dominika Stelmach was tweede, terwyl Adele Broodryk die beste onder die Suid-Afrikaanse atlete was. Sy het derde met haar tyd van 06:26:35 klaargemaak. Steyn, die verdedigende kampioen, was vanjaar nie deel van die aksie nie. ???????????????????????????????????????? ???????? ???????????? ???????????????????????????????? ???????????????????? ???????????????? ???? An emotional, Alexandra Morozova takes the women's race in the 95th Comrades Marathon with ???????? South Africa's Adele Broodryk coming in 3rd place ???????????? pic.twitter.com/TTZ1C3yRyw — SuperSport ???? (@SuperSportTV) August 28, 2022